‘เคเค’ออกล่า เงินฝาก1ล้านกลัวโยกเงินหนี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — “เกียรตินาคิน” เล็งดูดเงินฝากออมทรัพย์ขั้นต่ำ 1 ล้านบาท ลดต้นทุนการขยายสินเชื่อ
นายธวัชไชย สุทธิกิจพิศาล ประธานเจ้าหน้าที่บริหารและกรรมการผู้จัดการใหญ่ ธนาคารเกียรตินาคิน เปิดเผยว่า ธนาคารตั้งเป้าการเติบโตของสินเชื่อรวมในปีนี้่1619% โดยสินเชื่อเช่าซื้อรถยนต์โต 1417% สินเชื่อที่อยู่อาศัยโต 1215% และสินเชื่อทั่วไปโต 4044%
ธนาคารจะขยายสาขาเพิ่มอีก 1116 สาขา เพื่อระดมเงินฝาก โดยตั้งเป้าว่าเพิ่มลูกค้าเงินฝากออมทรัพย์ขนาด่ที่มีเงินฝากขั้นต่ำ 1 ล้านบาท ขึ้นอีก 1012%
“กลุ่มลูกค้าออมทรัพย์ที่เราจะเน้น จะไม่ใช่กลุ่มบัญชีเงินเดือนที่มีอัตราเงินเข้าออกจากบัญชีสูง แต่จะเน้นไปที่กลุ่มผู้ที่มีเงินฝากตั้งแต่ 110 ล้านบาท ซึ่งคนกลุ่มนี้ส่วนใหญ่จะไม่โยกย้ายเงินหากธนาคารให้อัตราดอกเบี้ยที่ดี ซึ่งดอกเบี้ยเงินฝากออมทรัพย์ของธนาคารในขณะนี้ อยู่ที่ 1.5% และยังมีโอกาสปรับเพิ่มขึ้นได้อีก” นายธวัชไชย กล่าว
นายธวัชไชย กล่าวว่า ขณะนี้ธนาคารมีสัดส่วนลูกค้าเงินฝากออมทรัพย์เพียง 4% จึงต้องการเพิ่มฐานลูกค้ากลุ่มนี้ เนื่องจากมีต้นทุนทางดอกเบี้ยที่ต่ำกว่าเงินฝากประจำในภาวะที่ดอกเบี้ยอยู่ในช่วงขาขึ้น
น.ส.ฐิตินันท์ วัธนเวคิน กรรมการและประธานสายธุรกิจเงินฝากและการตลาด ธนาคารเกียรติ นาคิน กล่าวว่า เชื่อว่าในปีนี้จะมีลูกค้าเงินฝากเพิ่มขึ้นเป็น 1.3 แสนบัญชี จาก 9 หมื่นบัญชี และคาดว่าในปี 2555 จะเพิ่มขึ้นเป็น 3 แสนบัญชี เพราะดอกเบี้ยสูงกว่าคู่แข่ง